Diari Oficial de la Generalitat Valenciana


Sumari del DOGV 4505, del 22-05-2003 (2003/5908)

ACORD de 13 de maig de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament del Campello.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/5908


Data del document
:   13-05-2003

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Campello, el
    * administració local
    * expropiació

ACORD de 13 de maig de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament del Campello. [2003/F5908]
  
El Consell de la Generalitat, en la reunió del dia 13 de maig de 2003, va adoptar l'acord següent:
  
L'Ajuntament del Campello, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa, per a l'execució del projecte d'obertura i urbanització del tram del carrer de Sorolla.
  
Esta declaració d'urgent ocupació es justifica per les raons següents:
  
L'obra d'obertura i urbanització del tram del carrer de Sorolla ha de realitzar-se amb celeritat ja que, amb motiu del projecte de tramviarització a la platja Muchavista es van definir uns itineraris alternatius. Estos itineraris suporten un elevat volum de trànsit que influïx decisivament a la zona La Cumbre, on el carrer de Sorolla resulta un eix vertebral primordial, per la qual cosa la seua obertura reduirà els problemes de trànsit rodat i per a vianants, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al·legacions que van ser resoltes pel Ple de la corporació. Consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament del Campello, per a l'execució del projecte d'obertura i urbanització del tram del carrer de Sorolla.
  
Relació de béns afectats
  
Parcel·la 1
  
Descripció: sòl en parcel·la ocupada per edificació unifamiliar aïllada de 197,19 m2.
  
Titular cadastral: María Consuelo Seco de Herrera Gisbert.
  
Referència cadastral: 6947004.
  
Titular registral: María Consuelo i Elisa Seco de Herrera Gisbert.
  
Referència registral: finca 13.852, llibre 217, foli 189.
  
Sòl urbà: sistema viari.
  
Superfície de sòl afectada - expropiació: 197,19 m2.
  
Altres béns afectats: 24 m2 teulada aparcament, xicotetes plantacions diverses.
  
Parcel·la 2
  
Descripció: sòl en parcel·la ocupada per edificació unifamiliar, de 100,31 m2.
  
Titular cadastral: Teresa Doménech Pérez.
  
Referència cadastral: 6847108.
  
Titular registral: Gloria Esperanza Santa Restepro i Antonio Barbato Bisanto.
  
Referència registral: finca 12.924, llibre 202, foli 114.
  
Sòl urbà: sistema viari.
  
Superfície afectada - expropiació: 100,31 m2.
  
Altres béns afectats: 9 m lineals tanca; piscina completa de 4x8x1,60; 134,5 m2 de cobriment mòbil piscina amb placa de polimetacrilat de metil llisa; trasllat de pèrgola; 25 unitats xiprers de 2-2,5 m d'altura; 90 m2 de diferència entre paviment demolit i el reposat.
  
Es fa constar en la descripció d'esta parcel·la dos, finca registral 12.924 propietat de Gloria Esperanza Santa Restepro i Antonio Barbato Bisanto, que dita finca està gravada amb un dret d'hipoteca a favor de la Caixa d'Estalvis i Pensions de Barcelona.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa; perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit al·legacions davant de la corporació local expropiadora, als sols efectes d'esmenar possibles errors que s'hagen produït en assenyalar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra ell els següents recursos:
  
a) Recurs potestatiu de reposició davant del Consell de la Generalitat, en el termini d'un mes, comptador a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar-se, en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que els interessats puguen exercitar qualsevol altra via que estimen oportuna.
  
València, 13 de maig de 2003
  
El vicepresident i secretari del Govern Valencià,
  
JOSÉ JOAQUÍN RIPOLL SERRANO